Die Herfs-skryfskool wat deur die ATKV-Skryfskool by die Noordwes-Universiteit aangebied word, is om die draai. Dit is jaarliks ŉ hoogtepunt vir enigiemand wat daarin belang stel om ŉ kans te waag met hulle skryfvermoë.
Professor Bernard Odendal is die direkteur van die ATKV-Skryfskool en Maroela Media het ŉ draai in Potchefstroom by hom gaan maak om bietjie meer oor die skryfskool uit te vind.
Een ding staan darem soos ’n paal bo water: Ons is almal baie sterk uitgelewer aan omstandighede. Ons stemmings word bepaal deur koerantopskrifte, banksaldo’s, ’n telefoonoproep, huislike konfl ik, knaende artritis of wat anders ook al. Ons kyk saans na die weerprogram om die volgende dag se doen en late so goed moontlik te laat verloop. En ons word so maklik moedeloos as dinge skeefloop, nie volgens ons plan vir die dag verloop nie! Ons kortsigtigheid beperk ons visie in so ’n mate dat ons perspektief op die werklikheid verloor.
Die Here wil vandag vir jou vlerke gee. Die Here wil jou uit die poel van moedeloosheid lig en ’n visie gee van sy genade wat ver bo die tydelike teëspoed uitstyg. Haal diep asem en vertrou die Here met jou omstandighede en jou toekoms. Voel hoe sy krag van jou lewe besit neem. Iemand wat op die Here wag, kry nuwe krag om die lewensomstandighede met geloofsvisie aan te durf.